PRANDA เตรียมซื้อหุ้นคืนวงเงินไม่เกิน 50 ลบ. เริ่ม 28 ต.ค.นี้
PRANDA เผยแผนซื้อหุ้นคืนวงเงินไม่เกิน 50 ลบ. คิดเป็นจำนวนหุ้น 10.6 ล้านหุ้น หรือไม่เกิน 2.59% ระยะเวลาซื้อหุ้นคืน 6 เดือน ตั้งแต่ 28 ต.ค.- 27 เม.ย. 59
14 ต.ค. 2558

บริษัท แพรนด้า จิวเวลรี่ จำกัด (มหาชน) หรือ PRANDA ระบุว่า ตามที่บริษัทได้มีการประชุมคณะกรรมการบริษัทครั้งที่ 14/2558 เมื่อวันที่ 14 ตุลาคม 2558 ซึ่งที่ประชุมได้มีมติอนุมัติโครงการซื้อหุ้นคืนของบริษัท (Treasury Stock) เพื่อการบริหารทางการเงิน ภายในวงเงินสูงสุดไม่เกิน 50 ล้านบาท คิดเป็นจำนวนหุ้นที่จะซื้อคืนไม่เกิน10.6 ล้านหุ้น
โดยจำนวนหุ้นที่จะซื้อคืนคิดเป็นไม่เกินร้อยละ 2.59 ของจำนวนหุ้นที่จำหน่ายได้แล้วทั้งหมด ซึ่งจะเป็นการเข้าซื้อในตลาดหลักทรัพย์ฯ และมีกำหนดระยะเวลาซื้อหุ้นคืน 6 เดือน นับตั้งแต่วันที่ 28 ตุลาคม 2558 ถึงวันที่ 27 เมษายน 2559 